**ROMÂNIA PROIECT DE HOTĂRÂRE nr. 60 / 2022 JUDEŢUL HUNEDOARA**

**ORAŞUL CĂLAN**

**CONSILIUL LOCAL**

**HOTĂRÂREA nr. / 2022**

privind stabilirea, cu luna iunie 2022, a salariilor de bază pentru funcțiile publice de polițiști locali din cadrul Serviciului Poliției Locale Călan din cadrul aparatului de specialitate al Primarului oraşului Călan

Consiliul local al orașului Călan, întrunit legal în ședința ordinară din data de \_\_\_\_/2022;

Luând în dezbatere proiectul de hotărâre nr.\_\_\_/2022 privind stabilirea, cu luna iunie 2022, a salariilor de bază pentru funcțiile publice de polițiști locali din cadrul Serviciului Poliției Locale Călan din cadrul aparatului de specialitate al Primarului oraşului Călan

Având în vedere referatul de aprobare nr. 60/28/20.06.2022 al Primarului oraşului Călan, prin care se propune stabilirea salariilor de bază pentru funcțiile publice de polițiști locali din cadrul Serviciului Poliției Locale Călan, aflate în aparatul de specialitate al primarului oraşului Călan, motivat de faptul că, potrivit Legii nr.153/2017, salariile de bază pentru funcționarii publici şi personalul contractual din cadrul familiei ocupaționale „administraţie“, inclusiv pentru funcțiile publice specifice precum cele de polițiști locali, se stabilesc prin hotărâre a autorității deliberative, competentă, să aprobe, în condiţiile legii, bugetul de venituri şi cheltuieli a unității administrativ-teritoriale, la propunerea autorității executive, ce are atribuția de a gestiona sistemul de salarizare, în calitatea de ordonator principal de credite, precum şi atribuția de a propune un astfel de proiect de act administrativ, prin raportare la legislația specifică în materie de administraţie publică locală, precum și raportul de specialitate al Serviciului Resurse Umane, Salarizare nr.\_\_/29/2022;

Văzând avizul favorabil nr.\_\_\_/58/2022 al Comisiei de specialitate pentru programe de dezvoltare economico-socială, buget, finanţe, programe de dezvoltare, administrarea domeniului public și privat al orașului Călan, precum și avizul favorabil nr.\_\_\_/59/2022 al Comisiei de specialitate a Consiliului local Călan pentru învăţământ, sănătate, protecţie socială, cultură, activităţi sportive şi de agrement, administraţie publică locală, juridic, apărarea ordinii şi liniştii publice, respectarea drepturilor şi libertăţilor cetăţeanului;

Văzând procesul-verbal înregistrat la Primăria oraşului Călan sub nr.3801/16.06.2022, din care rezultă îndeplinirea condiției de consultare - negociere a reprezentanților salariaților și a organizaţiei sindicale a poliţiştilor locali, reprezentativă la nivel de unitate, cu privire la stabilirea salariilor;

În conformitate cu prevederile art. 11 alin. (1)-(4) , coroborat cu art. 3 alin. (1), art. 10 alin. (1)-(4), art. 15, art. 19 alin. (2), ale anexei VIII, capitolul I, lit. A), pct. III din Legea nr. 153/2017 privind salarizarea personalului plătit din fonduri publice;

În temeiul art. 129 alin (2) lit a) si lit d) , alin (3), alin (7) lit b), d), h), i), l), p) , alin (14), art 139 alin (3) lit a), art 196 alin (1) lit a) din OUG 57/2019, cu modificările si completările ulterioare;

**HOTĂRĂȘTE:**

**Art.1.** Se stabilesc, cu luna iunie 2022, salariile de bază pentru funcțiile publice de polițiști locali din cadrul Serviciului Poliției Locale Călan, aflat în aparatul de specialitate al primarului oraşului Călan, conform anexei la prezenta hotărâre, care face parte integrantă din aceasta.

**Art.2.** Cu ducerea la îndeplinire a prezentei hotărâri, în condiţiile legii, se însărcinează Primarul oraşului Călan, prin Serviciul Resurse Umane, Salarizare din aparatul de specialitate, care va emite dispozițiile individuale de stabilire a salariilor brute lunare pentru polițiștii locali.

**Art.3.** La data intrării in vigoare a prezentei se abrogă HCL Călan nr. 1/2018 privind stabilirea coeficienților de ierarhizare si a salariilor de baza de la 01.01.2018 pentru funcțiile publice de polițiști locali din cadrul Serviciului Politiei locale Călan.

Art.4.Salariile de baza prevăzute in anexa la prezenta se vor actualiza în funcţie de salariul de baza minim brut pe tara garantat in plata, care se aprobă prin hotărâre de guvern; actualizarea se face prin înmulțirea coeficientului din anexa cu salariul de baza minim brut pe tara garantat in plata; în urma acestei reactualizări **,** Primarul oraşului Călan prin Serviciul Resurse Umane Salarizare din aparatul de specialitate, va emite dispozițiile individuale de stabilire a salariilor brute lunare pentru polițiștii locali.

Art. 5Prezenta hotărârepoate fi contestată la Tribunalul Hunedoara, Secția Contencios Administrativ şi Fiscal, în termenul şi în condiţiile Legii nr. 554/2004 privind contenciosul administrativ, cu modificările şi completările ulterioare.

**Art. 6** Prezenta hotărăre se afişează pe site-ul www.primariacalan.ro şi se comunică, în condiţiile legii: Instituţiei Prefectului Județului Hunedoara, Primarului oraşului Călan, Serviciului Resurse Umane, Salarizare și Serviciului Poliția Locală Călan.

Călan,

20.06.2022

**Iniţiator, Avizat pentru legalitate,**

**Primarul oraşului Călan Secretarul general al oraşului Călan,**

**Iovănesc Filip Adrian Vulpe Stelian Ioan**

Cvorum necesar: majoritatea consilierilor locali prezenţi

Sistem de vot: deschis.

**ROMÂNIA**

**JUDEŢUL HUNEDOARA**

**ORAŞUL CĂLAN**

**PRIMARUL**

**REFERAT DE APROBARE nr.60 / 28 / 2022**

La proiectul de hotărâre nr.60/2022 privind stabilirea, cu luna iunie 2022, a salariilor de bază pentru funcțiile publice de polițiști locali din cadrul Serviciului Poliției Locale Călan din cadrul aparatului de specialitate al Primarului oraşului Călan

Prin proiectul de hotarare se propune stabilirea salariilor de bază pentru funcțiile publice de poliţişti locali din cadrul Serviciului Poliţiei Locale Calan, aflat în aparatul de specialitate al primarului oraşului Calan, motivat de faptul că potrivit Legii nr. 153/2017 pentru salarizarea personalului plătit din fonduri publice, salariile de bază pentru funcţionarii publici şi personalul contractual din cadrul familiei ocupaţionale „administraţie“,inclusiv pentru funcţiile publice specifice precum cele de poliţişti locali, se stabilesc prin hotărâre a autorităţii deliberative, competentă, să aprobe, în condiţiile legii, bugetul de venituri şi cheltuieli al unităţii administrativ-teritoriale, la propunerea autorităţii executive. Autoritatea executiva are atribuţia de a gestiona sistemul de salarizare, în calitatea de ordonator principal de credite, precum şi atribuția de a propune un astfel de proiect de act administrativ, prin raportare la legislația specifică în materie de administraţie publică locală.

Primarul, în calitatea sa de ordonator principal de credite, are, potrivit art. 3 alin. (1) din Legea nr. 153/2017, atribuția de a gestiona sistemul de salarizare .

Potrivit art. 11 alin. (1) din Legea nr. 153/2017 privind salarizarea personalului plătit din fonduri publicepentru funcționarii publici şi personalul contractual din cadrul familiei ocupaționale „Administraţie“ din aparatul de specialitate al primarului , serviciile publice din subordine , salariile de bază se stabilesc prin hotărâre a consiliului local, în urma consultării organizației sindicale reprezentative la nivel de unitate sau, după caz, a reprezentanților salariaților.

Așa cum rezultă din procesul verbal înregistrat la Primăria oraşului Călan sub nr. 3801/16.06.2022 a fost consultată organizația sindicala reprezentativa la nivel de unitate cu privire la salariile de baza propuse de ordonatorul de credite.

Precizam ca la stabilirea salariilor de baza si a coeficientilor s-au avut in vedere si taxele stabilite in sarcina angajatului , conform Codului Fiscal pentru modificarea şi completarea Legii nr. 227/2015 privind Codul fiscal:

- impozit pe venit 10%;

- contribuția de asigurări sociale 25%;

- contribuția de asigurări sociale de sănătate 10%.

De asemenea, s-a aplicat o indexare de 10%.

Nivelul veniturilor salariale s-a stabilit, în condiţiile prevăzute la alin. (1) şi (2) ale art. 11, cu respectarea alin. (4) al acestui articol din Legea 153/2017, în sensul ca salariile de baza stabilite nu depășesc nivelul salariilor stabilite pentru funcțiile aflate in ierarhie pe o poziție superioara, pana la indemnizația lunara a funcției de viceprimar al oraşului Călan , care este în prezent în cuantum de 10400 lei/lună .

Fata de toate cele menționate, propun a dezbaterea si aprobarea proiectului de hotărâre in forma prezentata.

Călan,

20.06.2022

**PRIMAR,**

**Iovănesc Filip Adrian**

**PRIMRIA ORAȘULUI CĂLAN**

SERVICIUL RESURSE UMANE, SALARIZARE

**RAPORT DE SPECIALITATE nr. 60 / 29 / 2022**

La proiectul de hotărâre nr.60/2022 privind stabilirea, cu luna iunie 2022, a salariilor de bază pentru funcțiile publice de polițiști locali din cadrul Serviciului Poliției Locale Călan din cadrul aparatului de specialitate al Primarului oraşului Călan

În urma analizei proiectului de hotărâre privind stabilirea salariilor de bază pentru functiile publice de poliţişti locali din cadrul Serviciului Poliţiei Locale Calan, aflat în aparatul de specialitate al primarului oraşului Calan și a referatului de aprobare al Primarului orașului Călan, Serviciul Resurse Umane-Salarizare, prin d-na Ciucuriţă Mihaela a ajuns la următoarele concluzii:

Prin proiectul de hotarare , primarul orasului Calan propune autoritatii deliberative aprobarea nivelului salariilor de baza, pentru functionarii publici din cadrul Serviciului Politia locala.

Ca structura organizatorica acest serviciu face parte din aparatul de specialitate al primarului orasului Calan; politistii locali sunt cuprinsi in familia ocupationala de functii bugetare “*Administratie*”, stabilita de Legea nr.153/2017 privind salarizarea personalului plătit din fonduri publice; de asemenea si Codul Administrativ face referire la funcția de politist local.

Proiectul de hotarare a fost initiat in temeiul art 11 din Legea nr 153/2017 privind salarizarea personalului plătit din fonduri publice unde se mentioneaza:

*“(1) Pentru funcţionarii publici şi personalul contractual din cadrul familiei ocupaţionale "Administraţie" din aparatul propriu al consiliilor judeţene, primării şi consilii locale, din instituţiile şi serviciile publice de interes local şi judeţean din subordinea acestora, salariile de bază se stabilesc prin hotărâre a consiliului local, a consiliului judeţean sau a Consiliului General al Municipiului Bucureşti, după caz, în urma consultării organizaţiei sindicale reprezentative la nivel de unitate sau, după caz, a reprezentanţilor salariaţilor.*

*(2) Nomenclatorul funcţiilor necesare desfăşurării activităţilor specifice fiecărei instituţii sau autorităţi a administraţiei publice locale, precum şi ierarhia funcţiilor sunt prevăzute în anexa nr. VIII cap. I lit. A pct. III şi cap. II lit. A pct. IV.*

*(3) Stabilirea salariilor lunare potrivit alin. (1) se realizează de către ordonatorul de credite, cu respectarea prevederilor art. 25.*

*(4) Nivelul veniturilor salariale se stabileşte, în condiţiile prevăzute la alin. (1) şi (3), fără a depăşi nivelul indemnizaţiei lunare a funcţiei de viceprimar sau, după caz, a indemnizaţiei lunare a vicepreşedintelui consiliului judeţean, sau, după caz, a viceprimarului municipiului Bucureşti, corespunzător nivelului de organizare: comună, oraş, municipiu, sectoarele municipiului Bucureşti, primăria generală a municipiului Bucureşti, exclusiv majorările prevăzute la art. 16 alin. (2), cu încadrarea în cheltuielile de personal aprobate în bugetele de venituri şi cheltuieli.* .”

Precizez ca a fost consultata organizaţia sindicala reprezentativa la nivel de unitate cu privire la salariile de baza propuse de ordonatorul de credite, asa cum rezultă din procesul verbal înregistrat la Primaria oraşului Calan sub nr. 3801/16.06.2022 .

La stabilirea salariilor de baza s-au avut in vedere:

- taxele, stabilite in sarcina angajatului conform Codului Fiscal, adica: impozit pe venit 10%, contributia de asigurari sociale 25%, contributia de asigurari sociale de sanatate 10%;

- indexare de cca 10%.

In sarcina angajatorului rămâne plata contribuției asiguratorii pentru muncă in procent de 2,25%, conform Codului Fiscal.

In anexa la proiectul de hotarere se propun salariile de baza si coeficientii de ierarhizare pentru functiile publice specifice din structura Serviciului Politia locala Calan, structura compusa din: 15 functii publice de executie de politist local clasa III, studii medii ;1 functie publica de executie clasa I, studii superioare de lunga durata; -1 functie publica de conducere de sef serviciu.

Menționez că la salariile de baza prevazute la funcțiile de executie de politist local se va adauga gradatia de vechime , cf art 10 din Legea nr 153/2017, unde se stabilete:

”*(4) Tranşele de vechime în muncă în funcţie de care se acordă cele 5 gradaţii, precum şi cotele procentuale corespunzătoare acestora, calculate la salariul de bază avut la data îndeplinirii condiţiilor de trecere în gradaţie şi incluse în acesta, sunt următoarele:*

*a) gradaţia 1 - de la 3 ani la 5 ani - şi se determină prin majorarea salariului de bază prevăzut în anexele la prezenta lege cu cota procentuală de 7,5%, rezultând noul salariu de bază;*

*b) gradaţia 2 - de la 5 ani la 10 ani - şi se determină prin majorarea salariului de bază avut cu cota procentuală de 5%, rezultând noul salariu de bază;*

*c) gradaţia 3 - de la 10 ani la 15 ani - şi se determină prin majorarea salariului de bază avut cu cota procentuală de 5%, rezultând noul salariu de bază;*

*d) gradaţia 4 - de la 15 ani la 20 de ani - şi se determină prin majorarea salariului de bază avut cu cota procentuală de 2,5%, rezultând noul salariu de bază;*

*e) gradaţia 5 - peste 20 de ani - şi se determină prin majorarea salariului de bază avut cu cota procentuală de 2,5%, rezultând noul salariu de bază.*

*(5) Gradaţia obţinută se acordă cu începere de la data de întâi a lunii următoare celei în care s-au împlinit condiţiile de acordare.* ”

Salariul de baza pentru functia de conducere, șef serviciu, cuprinde gradatia de vechime (sporul de vechime) in munca la nivel maxim, conform Legii nr 153/2017.

Salariile si coeficientii din anexa la hotararea de consiliu se încadreaza in conditia obligatorie impusa de art 11 al (4) din Legea nr 153/2017, adica se afla sub limita maxima care este reprezentata de indemnizatia lunara a viceprimarului orasului Calan ( în prezent 10.400 lei **).**

In concluzie, proiectul de hotărâre respecta legislatia salarizarii si Codul Administrativ și propun aprobarea acestuia in forma prezentata.

Călan,

20.06.2022

**Intocmit,**

**Ciucuriţă Mihaela**

**ROMÂNIA ANEXA**

**JUDEȚUL HUNEDOARA la proiectul de hotărâre nr. 60/2022**

**ORAȘUL CĂLAN**

**CONSILIUL LOCAL**

**Salariile de baza si coeficienții de ierarhizare**

pentru funcțiile publice specifice de polițist local din Serviciul Poliţia Locală Călan din cadrul aparatului de specialitate al primarului oraşului Călan

**I . a) Funcţii publice de conducere**

|  |  |  |  |
| --- | --- | --- | --- |
| **Funcţia** | **Nivel studii** | **Coeficient de ierarhizare** | **Salariul de bază cu gradatia de vechime la nivel maxim**    **-lei-** |
| **Şef serviciu grad II** | S+ master | 2,71 | 6911 |

Note:

- Salariul de baza pentru functia de conducere cuprinde gradatia de vechime (sporul de vechime) în munca la nivel maxim, conform Legii nr 153/2017;

- Coeficient de ierarhizare = salariul minim pe economie in anul 2022 ; 1 coeficient= 2550 lei;

**I . b) Funcţii publice de execuţie**

|  |  |  |  |
| --- | --- | --- | --- |
| **Funcţia** | **Nivel studii** | **Coeficient de ierarhizare** | **Salariul de bază , gradatia 0**  **-lei-** |
| **Poliţist local,** clasa I gradul profesional **asistent,** gradatia 0 | S | 1,49 | 3800 |
| **Poliţist local,**clasa III, gradul profesional **superior,** gradaţia 0 | M | 1,48 | 3774 |
| **Politist local** ,clasa III, gradul profesional **principal**, gradatia 0 | M | 1,40 | 3570 |
| **Politist local** , clasa III gradul profesional **asistent,** gradatia 0 | M | 1,35 | 3443 |

Note:

- la salariile de baza pentru functiile de executie se va adauga gradatia de vechime (sporul

de vechime), conform art 10 din Legea nr 153/2017.

- coeficient de ierarhizare = salariul minim pe economie in anul 2022; 1 coeficient= 2550 lei;

**Iniţiator, Avizat pentru legalitate,**

**Primarul oraşului Călan, Secretarul general al oraşului Călan,**

**Iovănesc Filip Adrian Vulpe Stelian Ioan**